Um tú koyrir við bløðum, byggitilfari, kjólum, eykalutum, sjónvarpstólum, postpakkum ella øðrum við, er Peugeot Expert Van aloftast rætti bilurin, so allar hesar uppgávurnar kunnu loysast til lítar. Peugeot Expert Van hevur støddina, ið hóskar til nógvan og ymiskan flutningstørv, men er samstundis so smidligur, at sjálvt í trongari innanbýggja koyring er hann lættur at handfara og seta frá sær. Vørurúmið er úr 4 og heilt upp í 7 rúmmetrar, og royndir vísa, at tað sum oftast hvørki er ov nógv ella ov lítið. Hartil liggur motororkan í framhjólunum, so tað altíð er framkomandi við Peugeot Expert Van, sjálvt tá hálka og krapi annars vildu forða mongum vegin. Kundin skal syrgja fyri forsvarligari viðgerð/handfaring av bilinum, soleiðis at bilurin kemur til øll sýn, ið eru ásett eftir veðleiðing frá framleiðara og hevur ábyrgdina av at biðja um tíð til bilin, soleiðis at neyðug sýn kunnu vera framd, og olja og annar løgur verða latin á bilin.